Document ID: 32001R2241

Neuvoston asetus (EY) N:o 2241/2001,
annettu 15 päivänä marraskuuta 2001,
valkosipuliin (CN-koodi 0703 20 00 ) sovellettavan yhteisen tullitariffin autonomisen tullin muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1) GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamiseksi kirjeenvaihtona Euroopan yhteisön ja Argentiinan tasavallan välillä tehty tullitariffeja ja kauppaa koskevan vuoden 1994 yleissopimuksen (GATT) mukainen sopimus hyväksyttiin yhteisön puolesta päätöksellä 2001/404/EY(1).
(2) Valkosipulin tuontiedellytyksiä on siten muutettu vastaavasti 1 päivästä kesäkuuta 2001 alkaen. Uudessa järjestelmässä GATT-kiintiön ulkopuolella tapahtuvasta, CN-koodiin 0703 20 00 kuuluvan valkosipulin tuonnista kannetaan tulli, joka muodostuu 9,6 prosentiksi vahvistetusta arvotullista ja erityismäärästä, joka on vahvistettu 1200 euroksi nettotonnilta.
(3) Jotta tämä järjestelmä voisi täyttää tehtävänsä, yhteisessä tullitariffissa vahvistettua autonomista tullia on tarpeen korottaa 1 päivästä kesäkuuta 2001 alkaen samalla erityismäärällä, joka on vahvistettu kiintiön ulkopuoliseksi sopimustulliksi,
ON ANTANUT TÄMÄN ASETUKSEN:
1 artikla
CN-koodiin 0703 20 00 kuuluvan valkosipulin autonominen tulli muodostuu 12 prosentin arvotullista ja erityismäärästä, jonka suuruus on 1200 euroa nettotonnilta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä kesäkuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä marraskuuta 2001.

Labels: 17
15